Lääne staaride intervjuude ilmumise mehhanism Eesti meedias on vist 99% juhtudel üks  ja sama: staar saabub mingil ajal Eestisse kontserti andma, eelnevalt tehakse ürituse promo ja korraldaja võtab ühendust teda huvitavate kanalitega, et phonerit välja pakkuda. Kui väljaandele tundub tegelane piisavalt huvitav ja leidub keegi, kes üle sideraginate temaga võõrkeelse jutu ära räägiks, siis usutlus ka leiab aset. Täpselt nii ka praegusel juhul oli. Varasemalt olen teinud samal moel intervjuu Nightwishi ekslaulja Tarja Turuneniga, mille leiab siit. Tarja puhul oli tegu küll sooloalbumi ilmumisega, mitte kontserdiga. Meenub, et ta oli veidi üllatunud (mitte ebameeldivalt), kui pakkusin rääkida mitte inglise, vaid soome keeles.